মোঃ আলমগীর মিয়া, নবীগঞ্জ থেকে ॥ নবীগঞ্জ উপজেলার দীঘলবাক ইউনিয়নের জামারগাও গ্রামে বিদ্যুৎবিল দেয়া না দেয়ার ঘটনাকে কেন্দ্র করে দু’পক্ষের সংঘর্ষে উভয় পক্ষের অর্ধশতাধিক লোক আহত হয়েছেন। আহতের মধ্যে ২৬ জনকে নবীগঞ্জ উপজেলা স্বাস্থ্য কমপ্লেক্সে ভর্তি ও প্রাথমিক চিকিৎসা প্রদান করা হয়েছে। জানা যায়, উল্লেখিত গ্রামের কাজল মিয়ার একটি ঘর ভাড়া নিয়ে দীর্ঘদিন ধরে মোরগের খামার করে আসছিলেন একই গ্রামের সায়েদ মিয়া। গতকাল সোমবার দুপুরে ওই ঘরের বিদ্যুৎ বিল পরিশোধ করা না করা নিয়ে দু জনের মধ্যে বাকবিতন্ডা এক পর্যায়ে দুজনের মধ্যে হাতাহাতির ঘটনা ঘটে। এ ঘটনা উভয় পরিবারের লোকজনের মধ্যে জানাজানি হয়ে গেলে সংর্ঘষে জড়িয়ে পড়েন। এতে উভয় পক্ষের অর্ধশতাধিক লোক আহত হন। আহতের মধ্যে সুয়েল মিয়া (২৪), খয়ের উল্লা ...